ద్రోణవల్లి హారిక

**ద్రోణవల్లి హారిక** ప్రముఖ చదరంగ క్రీడాకారిణి. జనవరి 12, 1991న గుంటూరు జిల్లాలో జన్మించింది. మహిళా గ్రాండ్ మాస్టర్, అంతర్జాతీయ గ్రాండ్ మాస్టర్ బిరుదులు పొందినది. భారత ప్రభుత్వం నుండి అర్జున అవార్డును, పద్మశ్రీ పురస్కారాలు పొందింది.

## జీవిత విశేషాలు
ద్రోణవల్లి హారిక గుంటూరులో 1991, జనవరి 12న స్వర్ణ, రమేష్ దంపతులకు తెలుగు కుటుంబంలో జన్మించింది. ప్రాధమిక విద్య గుంటూరు లోని వేంకటేశ్వర బాలకుటీర్ పాఠశాలలో చదివింది. ఆమె తండ్రి మంగళగిరిలోని పంచాయతీ రాజ్ సబ్‌డివిజన్‌లో డిప్యూటీ ఎగ్జిక్యూటివ్ ఇంజనీర్‌గా పనిచేస్తున్నారు.

ఆమె ఆగస్టు 2018లో హైదరాబాద్‌కు చెందిన కార్తీక్ చంద్రను వివాహం చేసుకుంది.  ఆమె తొమ్మిదవ నెలలో గర్భవతిగా ఉన్నప్పుడు, 2022 చెస్ ఒలింపియాడ్‌లో ఆడిన తర్వాత, ఆగస్టు 24, 2022న తన మొదటి బిడ్డకు జన్మనిచ్చింది. ఆమె అక్క అనూష తెలుగు సినిమా దర్శకుడు బాబీ (కె.ఎస్. రవీంద్ర)ను వివాహం చేసుకుంది.

## క్రీడా విశేషాలు
ఆమె చాలా చిన్న వయస్సులోనే చెస్ ఆడటం ప్రారంభించింది.  అండర్-9 జాతీయ ఛాంపియన్‌షిప్‌లో పతకం గెలుచుకుంది. ఆ తర్వాత ఆమె అండర్-10 బాలికల కోసం జరిగిన ప్రపంచ యూత్ చెస్ ఛాంపియన్‌షిప్‌లో రజత పతకాన్ని సాధించింది. తరువాత ఆమె కోచ్ ఎన్వీఎస్ రామరాజు శిష్యురాలు అయ్యింది, అతను ఆమె ఆటను మెరుగుపరిచాడు.

ద్రోణవల్లి హారిక ఏడు సంవత్సరముల వయసులోనే చదరంగం నేర్చి ఆసియా ఖండపు పది సంవత్సరాలలోపు వయస్సు (U-10), పన్నెండు సంవత్సరాలలోపు వయస్సు (U-12) పోటీలలో మొదటి స్థానము సంపాదించింది. ముంబై లో 2003లో జరిగిన కామన్ వెల్త్ చదరంగపు క్రీడలలో మహిళా విభాగములో రెండవ స్థానము పొందింది.

హారిక మూడు ప్రపంచ యువ చదరంగ బిరుదులు స్వంతము చేసుకున్నది.

* హెరాక్లియో, గ్రీసులో అండర్-14 - 2003
* బటూమి, జార్గియా, అండర్-18 - 2006
* గజియాన్ టెప్, టర్కీ, ప్రపంచ యువ చదరంగ పోటీ- 2008జాతీయ స్థాయి విజయాలు

* 2009 - జాతీయ మహిళా చెస్ ఛాంపియన్‌షిప్, చెన్నై - బంగారు పతకం.

* ఈ 16 సంవత్సరాలలో మహిళల 'ఎ' ఛాంపియన్‌షిప్, మహిళల 'బి' ఛాంపియన్‌షిప్, జాతీయ జూనియర్ బాలికల,  సబ్-జూనియర్ బాలికల టైటిళ్లతో సహా జాతీయ స్థాయి టోర్నమెంట్లలో 16 పతకాలు గెలుచుకుంది.

ఆమె 2012, 2015,  2017 సంవత్సరాల్లో మహిళల ప్రపంచ చెస్ ఛాంపియన్‌షిప్‌లో మూడు కాంస్య పతకాలను గెలుచుకుంది. 2007–08 సంవత్సరానికి భారత ప్రభుత్వం హారికను అర్జున అవార్డుతో సత్కరించింది. 2016లో, ఆమె చైనాలోని చెంగ్డులో జరిగిన FIDE మహిళల గ్రాండ్ ప్రిక్స్ ఈవెంట్‌ను గెలుచుకుంది.  FIDE మహిళల ర్యాంకింగ్‌లో ఆమె ప్రపంచ 11వ స్థానం నుండి 5వ స్థానానికి ఎదిగింది. 2019లో, క్రీడా రంగానికి ఆమె చేసిన కృషికి ఆమెకు పద్మశ్రీ లభించింది. 

## పాల్గొన్న పోటీలు

## అవార్డులు, పురస్కారాలు

* 2003: ఉమెన్ ఇంటర్నేషనల్ మాస్టర్ (WIM) టైటిల్ - ఆసియా ఖండంలో అతి చిన్న మహిళా అంతర్జాతీయ మాస్టర్

* 2004: ఉమెన్ గ్రాండ్‌మాస్టర్ (WGM) టైటిల్ - ఆసియా ఖండంలో అతి చిన్న మహిళా గ్రాండ్‌మాస్టర్

* 2007: ఇంటర్నేషనల్ మాస్టర్ (IM) టైటిల్

* 2011: గ్రాండ్‌మాస్టర్ (GM) టైటిల్ - భారతదేశంలో  రెండవ మహిళా గ్రాండ్‌మాస్టర్

* 2016, 2017: ది టైమ్స్ ఆఫ్ ఇండియా ద్వారా చెస్ ప్లేయర్ ఆఫ్ ది ఇయర్ (TOISA వార్షిక అవార్డులు)

* 2017: వెర్వ్ మ్యాగజైన్ ద్వారా సంవత్సరపు టాప్ 40 ప్రముఖ మహిళా క్రీడాకారులలో ఒకరిగా ఎంపికైంది

* 2019: జనవరి 26న (గణతంత్ర దినోత్సవం) పద్మశ్రీ అవార్డు లభించింది

* 2007లో భారత ప్రభుత్వము అర్జున పురస్కారముతో గౌరవించింది.
* 2019లో పద్మశ్రీ పురస్కారం.

## మూలాలు

వర్గం:1991 జననాలు
వర్గం:అర్జున అవార్డు గ్రహీతలు
వర్గం:జీవిస్తున్న ప్రజలు
వర్గం:పద్మశ్రీ పురస్కారం పొందిన ఆంధ్రప్రదేశ్ మహిళలు
వర్గం:గుంటూరు జిల్లా క్రీడాకారిణులు
వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు
వర్గం:ఆంధ్రప్రదేశ్ చదరంగ క్రీడాకారిణులు
వర్గం:క్రీడారంగంలో పద్మశ్రీ పురస్కార గ్రహీతలు